Diari Oficial de la Generalitat Valenciana


Sumari del DOGV 4187, del 11-02-2002 (2002/842)

Notificació de la resolució de revocació del títol-llicència d'agència de viatges de l'entitat Viatges Bruixola, SL.
--------------------------------------------------------------------------------------------------------------------

### Dades del document

Número de DOGV
:   4187

Data del DOGV
:   11-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/842


Organisme emissor
:   Agència Valenciana del Turisme

Tipus de document
:   Anunci

Notificació de la resolució de revocació del títol-llicència d'agència de viatges de l'entitat Viatges Bruixola, SL. [2002/F842]
  
Per no haver estat possible notificar de forma personal i directa a l'interessat la resolució de revocació del títol-llicència d'agència de viatges de l'entitat Viatges Bruixola, SL, es publica en el Diari Oficial de la Generalitat Valenciana, als efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 23 de gener de 2002.- El director de l'Àrea de Producte: Víctor Yepes Piqueras.
  
«Vist l'expedient tramitat sobre revocació del títol-llicència d'agència de viatges de l'entitat Viatges Bruixola, SL.
  
Fets
  
Primer. En data 20 de gener de 1993, es va concedir el títol-llicència d'agència de viatges a l'entitat Viatges Bruixola, SL, amb casa central a Vinaròs (Castelló), carrer de l'Arxipreste Bono, número 3, 1r, i se li va assignar el codi d'identificació CV-m224-CS.
  
Segon. Mitjançant un escrit de data 27 de febrer de 2001, publicat en el Diari Oficial de la Generalitat Valenciana de data 6 de juny de 2001, se li va notificar que l'entitat ACC, Seguros y Reaseguros de Caución y Crédito, SA, havia comunicat a aquesta Agència Valenciana del Turisme que havia procedit a l'anul·lació de l'aval que tenia subscrit amb aquesta agència de viatges. En aquest mateix escrit se li concedia un termini de 15 dies per a justificar davant d'aquesta administració la vigència de l'aval corresponent, o presentar nova carta de pagament del que, si s'escau, s'haguera constituït en substitució de l'anterior, i se li va significar que no fer-ho era causa de revocació del títol-llicència d'agència de viatges que tenia concedit.
  
Tercer. Que transcorregut el termini assenyalat i no havent aportat cap documentació al respecte, mitjançant un escrit amb data de 26 d'octubre de 2001, publicat en el Diari Oficial de la Generalitat Valenciana amb data 26 de novembre de 2001, se li va notificar el tràmit d'audiència previ a la revocació del títol-llicència d'agència de viatges, i se li concedia un termini de 10 dies perquè al·legara i manifestara el que considerara escaient en defensa dels seus interessos.
  
Quart. Transcorregut el termini assenyalat per a audiència en l'expedient instruït, no han estat presentades al·legacions al respecte.
  
Fonaments de dret
  
Primer. L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, assenyala que la revocació del títol-llicència d'agència de viatges es farà mitjançant una resolució motivada, amb la tramitació prèvia del corresponent expedient, d'acord amb la Llei de Procediment Administratiu.
  
Segon. L'article 14, punt 1, del Decret 20/1997, estableix que les agències de viatges seran obligades a constituir i mantenir en permanent vigència una fiança per a respondre del compliment de les obligacions derivades de la prestació dels seus serveis davant dels contractants d'aquests.
  
Tercer. L'article 11, lletra b), del citat reglament estableix com a causa de revocació del títol-llicència d'agència de viatges la no-reposició de la garantia en la quantia i termini que preveu l'article 14.
  
Quart. L'article 14.4 del referit Decret 20/1997, en el qual s'estableix que la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferma.
  
En virtut de l'anterior i de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Revocar el títol-llicència d'agència de viatges a l'entitat Viatges Bruixola, SL, que té el seu domicili a Vinaròs (Castelló), carrer de l'Arxipreste Bono, número 3, i com a codi d'identificació CV-m224-CS.
  
Contra aquesta resolució, que no posa fi a la via administrativa, podrà interposar-se un recurs d'alçada davant del president executiu de l'Agència Valenciana del Turisme durant el termini d'un mes, comptador des de l'endemà de la recepció de la notificació d'aquesta, d'acord amb el que estableixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.